Veste mare pentru șoferi! Un drum important, care leagă Transilvania de sudul țării, va fi redeschis traficului rutier.
Este vorba despre Transalpina, care va fi redeschisă pe 1 iunie 2024, anunță directorul CNAIR, Cristian Pistol. Potrivit acestuia, în urma verificării stării drumului de către o comisie formată din reprezentanții CNAIR (inclusiv de la DRDP Craiova și SDN Târgu Jiu), a fost luată decizia redeschiderii circulației rutiere pe Transalpina începând cu data de 1.06. 2024.
"Sectorul de drum montan dintre Rânca și Curpăt al DN67C (Transalpina) se redeschide pe timpul zilei, în intervalul orar 08:00 – 18:00, mai precizează directorul CNAIR pe Facebook.
În afara acestui interval orar accesul este interzis din cauze obiective care țin de specificul acestei zone montane aflate la mare altitudine. De asemenea limita de viteză pe acest sector de drum este de maximum 30 km/oră iar accesul autoturismelor cu masa maximă autorizată mai mare de 3,5 tone este interzis.
Respectarea acestor restricții este obligatorie pentru evitarea unor evenimente periculoase și pentru deplasarea în condiții de siguranță", mai arată șeful CNAIR, Cristian Pistol.
...citeste mai departe despre "Se redeschide traficul pe una dintre cele mai spectaculoase șosele din România" pe Ziare.com